Чанакья (370—283 шш. в. з. к.), иштта а вевзуш ву Каутилья, Вишнугупта, Ватсьяяна цӀерашцаxa0— гӀарваьлла ХӀиндийн брахман, Чандрагупта паччахь Магадхе пачхьалкхахь дарже хоттош а, цул хьалхалера паччахь вохош а доккха дакъа лецнарг. Иза вевзуш вара шен хьекъал а, хӀилла а бахьнехь. Индехь иза вустуш ву Макиавеллица. Амма Макиавеллис шен книгаш язйира Чанакьял 1800 шо тӀехь. Цо язйина олуш ду политикех а, оьздингаллех а лаьцна Чанакья-сутра а, Чанакья-раджанитишастра а цӀераш йолу трактаташ. Иштта цо язйина «Артхашастра» цӀе йолу политикин трактат. Санскритехь иза ду «Пайданах лаьцна Ӏилма» бохург.